Kas täna ikka 100% kindlalt on 12. november ja neljapäev? Mulle tundub, et minu jaoks jõudis küll 13 ja reede pisut varem kohale.  Ausalt, tänane päev on olnud täiesti must. Ma ei mäleta, mil olin endast viimati nii endast väljas (ma  olen ju valinud sellise lillelapse mentaliteedi ehk üritan asjadesse positiivselt või halvimal juhul ükskõikselt suhtuda).  Lisaks konkreetsetele ebaõnnestumistele, mis mind täna saatsid (nt jäin maha bussist, millele olin pileti juba ära ostnud), leidus ka muid vihjeid, mis minu teooriat toetavad, näiteks olin ma MuISi loengus nr 13, pangas küsiti minu paroolikaardilt 13. parooli jne.  See on see, kui võtad julguse kokku ja ütled, et tõotab tulla hea nädalavahetus. Samas ehk ongi asi selles, et  tegelikult on karma ikkagi minu sõber ja tahab aidata mul veeta toredat nädalalõppu (niisiis oli vaja minu 13 ja reede päeva võrra ettepoole tuua). Mul ausalt ei tohiks suuri karmavõlgu olla.  Loodame siis.  Okei, hakkan nüüd Turu Kunstimuuseumi kodulehte uurima.